## UGOVOR O IZVOĐENJU RADOVA NA DOGRADNJI PROIZVODNJE HALE ŠESTAN-BUSCH

**između**

**Šestan-Busch d.o.o., Industrijska zona 3, 40 323 Prelog, OIB: 03410818430**

**Tel:+ 385 40 646 330**

**Mail:** **sestan-busch@ck.t-com.hr**

**i**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dana \_\_\_\_\_\_\_\_\_\_\_ 2021. godine.**

PREDMET UGOVORA

UGOVOR O NABAVI 001-0539/2021-1 od \_\_\_\_\_\_\_\_\_\_\_\_2021. godine, između Šestan-Busch d.o.o., 40323 Prelog, OIB: 03410818430 zastupan po direktoru Alojzije Šestan („Naručitelj”) i\_\_\_\_\_\_\_\_, OIB: , broj računa IBAN HR otvorenog pri\_\_\_\_\_\_\_\_\_\_\_\_\_\_zastupan po ovlaštenoj osobi ("Izvođač”) (zajedničkim imenom „Stranke”).

**Članak 1.**

(1) Ovim Ugovorom Naručitelj naručuje, a Izvođač se obvezuje izvesti radove za dogradnju proizvodnje hale Šestan-Busch na lokaciji k.č. 1855/5 KO Prelog.

(2) Na temelju provedenog javnog nadmetanja s namjerom sklapanja ugovora o nabavi s jednim gospodarskim subjektom, evidencijski broj nabave: 001-0539/2021-1 Naručitelj je Odlukom o odabiru od \_\_. \_\_\_\_\_ 2021. godine odabrao ponudu Izvođača od \_\_.\_\_\_\_ 2021. godine, s cijenom od \_\_\_\_\_\_\_\_\_\_\_ HRK (cijena bez PDV-a), odnosno ukupnom cijenom od \_\_\_\_\_\_\_\_ HRK koji iznos predstavlja vrijednost radova, te sukladno objavljenim kriterijima za donošenje odluke o odabiru te uvjetima i zahtjevima iz Poziva na dostavu ponuda, kao najbolje ocijenjenu ponudu.

**Članak 2.**

(1) Predmet ovog ugovora je izvođenje radova sukladno Glavnom projektu koji uključuju:

1. Građevinsko – obrtničke radove

2. Vodovod i kanalizaciju

3. Elektroinstalacije

4. Termotehničke instalacije

(2) Naručitelj se obvezuje da će pravovremeno osigurati prostor i druge potrebite preduvjete (instalacija, dostupnost izvora napajanja) koji su potrebni i nužni za pravovremeno ispunjenje definiranog predmeta nabave iz stavka 1. ovog članka.

**Članak 3.**

(1) Ovim ugovorom su određeni svi uvjeti za izvođenje radova dogradnje od Ponuditelja čija je ponuda u postupku nabave odabrana kao najpovoljnija prema kriteriju odabira ekonomski najpovoljnija ponuda. Obveza Ponuditelja je izvršenje radova u skladu s ponudom, Glavnim projektom, troškovnikom i ostalim sastavnim dijelovima ovog ugovora.

(2) U slučaju da gospodarski subjekt sa ekonomski najpovoljnijom ponudom nije u mogućnosti izvršiti predmet nabave, naručitelj će sklopiti ugovor o javnoj nabavi sa sljedećim raspoloživim gospodarskim subjektom prema kriteriju odabira.

(3) Količina nabave unaprijed je utvrđena u dokumentaciji za nadmetanje.

(4) Jedinična cijena predmeta nabave ponuđena u postupku za sklapanje ovog ugovora je fiksna i nepromjenjiva. U cijenu su uključeni svi troškovi i popusti.

**Članak 4.**

(1) Izvođač se obvezuje započeti s radovima odmah po uvođenju u posao te iste okončati u roku od 180 radnih dana od potpisa ugovora o nabavi. Rok izvođenja radova ugovorne strane mogu sporazumno produljiti u slučaju nastanka okolnosti na čiji nastanak iste nisu mogle utjecati odnosno predvidjeti, a novi rok izvođenja radova utvrdit će se dodatkom ugovora o nabavi.

(2) Ugovor o nabavi je sklopljen danom potpisa posljednje ugovorne strane.

**Članak 5.**

1. Obračun i plaćanje izvedenih radova provodi se tako da ponuditelj izrađuje mjesečne privremene/okončane situacije na temelju stvarno izvedenih količina ovjerenih u građevinskoj knjizi i ugovorenih jediničnih cijena.

Izvođać ispostavlja za izvedene radove obračunske situacije svaki mjesec. Privremene mjesečne situacije za izvedene radove Izvođač će dostaviti nadzornom inženjeru na ovjeru u šest (6) primjeraka. Naručitelj je ispravno dostavljenu privremenu situaciju dužan ovjeriti u roku od 5 radnih dana od primitka. Ispravno dostavljena situacija je situacija ovjerena od strane izvođača radova i nadzornih inženjera. Okončanu situaciju Izvođač ispostavlja nakon provedene primopredaje i ishođene uporabne dozvole. U prilogu okončane situacije mora biti pismena obavijest Izvođača radova, potpisan i ovjerena od strane glavnog nadzornog inženjera, da su svi radovi završeni u skladu s ugovorom i projektnom dokumentacijom.

(2) Naručitelj će ovjerenu situaciju platiti Izvođaču na njegov poslovni račun u roku od 15 dana od dana ovjere.

**Članak 6.**

(1) Izvođač je obvezan u roku od 10 dana od dana potpisa ugovora o izvođenju radova dati Naručitelju jamstvo za uredno ispunjenje ugovora u obliku bankarske garancije na iznos od \_\_\_\_\_\_\_\_\_\_ hrk. Jamstvo će biti naplaćeno u slučaju povrede ugovornih obveza od strane odabranog ponuditelja.

(2) Za slučaj zakašnjenja u okončanju radova, a koje nema opravdanje u višoj sili ili dogovoru stranaka, ugovorne strane ugovaraju penale u korist naručitelja radi štete koju naručitelj trpi u predviđenom planu poslovanja. Penali se ugovaraju po danu zakašnjenja u visini od 0,10% vrijednosti predmeta nabave (bez PDV-a) za svaki dan kašnjenja, a maksimalno do 5% vrijednosti predmeta nabave (bez PDV-a) u kašnjenju.

**Članak 7.**

(1) Izvođač radova je dužan najkasnije na dan dostave okončane situacije pogodne za plaćanje dostaviti Naručitelju jamstvo za otklanjanje nedostataka u jamstvenom roku u minimalnom trajanju 24-60 mjeseci ( ovisno o ponudi) u iznosu od 5% ukupne vrijednosti ugovora ( bez PDVa) u obliku bankarske garancije u istom iznosu.

(2) Ukoliko Izvođač ne dostavi bankarsku garanciju za otklanjanje nedostataka na dan dostave okončane situacije, Naručitelj stječe pravo da na okončanoj situaciji zadrži 5% (pet posto) vrijednosti ukupno izvedenih radova ( bez PDVa) na ime otklanjanja nedostataka u jamstvenom roku.

**Članak 8.**

Izvođač je obvezan tijekom provedbe ugovora ispuniti uvjete propisane Zakonom o gradnji ( NN 153/13, 20/17, 39/19, 125/19), Zakonom o poslovima i djelatnostima prostornog uređenja i gradnje ( NN 78/15, 118/18, 110/19), Zakonom o zaštiti na radu (NN 71/14, 118/14, 154/14, 94/18, 96/18) i drugim primjenjivim Zakonskim i podzakonskim propisima.

**Članak 9.**

Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe Zakona o obveznim odnosima i Zakona o javnoj nabavi.

Sve sporove vezane uz ovaj ugovor i njegovu provedbu stranke će nastojati riješiti sporazumno, a u suprotnom je stvarno nadležan sud prema sjedištu Naručitelja.

**Članak 10.**

Sastavni dio ovog ugovora čini ponuda Izvođača i sva dokumentacija nastala u tijeku trajanja javnog nadmetanja potpisana od ovlaštenih predstavnika ugovornih strana.

**Članak 11.**

Ovaj ugovor sastavljen je u 4 (četiri) istovjetna primjerka za svaku ugovornu stranu po 2 (dva) primjerka.

|  |  |
| --- | --- |
| ŠESTAN - BUSCH d.o.o.Zastupan po direktoru Alojzije Šestan | (IZVOĐAČ)Zastupan po\_\_\_\_\_\_ |
| Potpisao, dana \_\_.\_\_.2021.: | Potpisao, dana \_\_.\_.2021.:  |
|  |  |

Prilozi:

1. Ponudbeni list;

2. Izjava o nekažnjavanju i nepostojanju razloga isključenja;

3. Troškovnik;

4. Izjava ponuditelja o o jamstvenom roku za otklanjanje nedostataka;

5. Izjava Ponuditelja o urednom izvršenju ugovora uz reference na izvršene poslove

6. Jamstvo za ozbiljnost ponude (bankarska garancija sukladno točki 9.1. Poziva)

7. Ostala dokumentacija dostavljena u ponudi (izjave, katalozi i dr.) sukladno Pozivu na dostavu ponuda.